钦定古今图书集成/方舆汇编/职方典/第1360卷 > 《冈洲吊古二首》吴国伦
## 钦定古今图书集成/方舆汇编/职方典/第1360卷 > 《冈洲吊古二首》吴国伦

一旅南巡瘴海边，孤舟丛樾系楼船。从容卷土天难
定，急难防胡地屡迁。丹凤未传行在所，黄龙虚兆“改
元年。”当时血战潮痕在，长使英雄涕“泫然

又

海门鲸浪吸冈洲，诸将当年扈跸游。赤岸至今迷御
辇，苍梧何处望珠丘。行朝草树三千舍，故国腥臊百
二州。争死厓山无寸补，独馀肝胆壮东流。